open-index/open-wikipedia-markdown huggingface dataset:
ซาร่า เล็กจ์

**ซาร่า เล็กจ์** (เกิด 20 พฤษภาคม พ.ศ. 2527) ชื่อเล่น **ซาร่า** เป็นนักแสดง นางแบบ พิธีกรลูกครึ่งไทย-อังกฤษ เริ่มเข้าสู่วงการบันเทิงด้วยการแคสติ้งรับงานโฆษณา ต่อด้วยถ่ายแบบ เล่นมิวสิควิดีโอ ภาพยนตร์ โดยเฉพาะละครโทรทัศน์ มีผลงานละครเกือบทั้งหมดทางสถานีวิทยุโทรทัศน์ไทยทีวีสีช่อง 3  ซาร่าได้รับรางวัลโทรทัศน์ทองคำครั้งที่ 33 ในสาขาดาราสนับสนุนหญิงดีเด่น จากละครเรื่อง *[[ลิขิตรัก]]*

ซาร่าเกิดในประเทศไทยแต่ย้ายครอบครัวไปอยู่ต่างประเทศตามการทำงานของคุณพ่อ สุดท้ายย้ายกลับมาที่ประเทศไทยถาวร

## การศึกษา
*มัธยม ศึกษาที่โรงเรียนเซนต์ปอลคอนแวนต์ จังหวัดชลบุรี
* ปริญญาตรี คณะบริหารธุรกิจ การตลาด มหาวิทยาลัยอัสสัมชัญ

## ชีวิตส่วนตัว
ในวันที่ 25 มกราคม 2562 ซาร่า ได้เข้าพิธีหมั้นกับ สืบสกุล ทวีผล (อดีตพิธีกรรายการโอไอซี)  ส่วนวันที่ 26 มกราคม 2562 เป็นพิธีฉลองมงคลสมรส 

## จุดยืนทางการเมือง
ซาร่าสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3 ยกเว้นเรื่อง รักฝันวันฤดูหนาว กับ มหัศจรรย์วันเกิด ออกอากาศทางไอทีวี และ นักสู้นอกสังเวียน ออกอากาศทางช่อง 5

### ซีรีส์

| rowspan = "1"|2561
|*[[Club Friday the Series 10 รักนอกใจ]] *
| *ตอน เพื่อนรักหรือคนรัก*
| ไอซ์
| rowspan = "2"| GMM25
|-
| rowspan = "1"|2562
|*[[ทฤษฎีจีบเธอ]]*
| -
| ป่าน
|}

### ซิตคอม

|align="center"| 2553–2561 ||align="center"|* [[สัมผัสพิศวง]] The Sense* ||rowspan = "1" align="center"| – ||rowspan = "2" align="center"| แองจี้ ||rowspan = "1" align="center"| นักแสดงนำ
|-
|align="center"|2554||align="center"|*[[เทวดาสาธุ]]*||rowspan = "1" align="center"|*ตอน สัมผัสพิศวง*||rowspan = "1" align="center"|นักแสดงรับเชิญ
|-
|align="center"| 2556–2558 ||align="center"| *[[รักจัดเต็ม]]* ||rowspan = "1" align="center"| – || align="center"| หมอนทอง||rowspan = "1" align="center"| นักแสดงนำ
|-
|}

### ภาพยนตร์
* ปักษาวายุ รับบทเป็น ลีน่า    -1/4/2547
* ไทยถีบ  รับบทเป็น  ซีน่า    -12/04/2549
* คนไททิ้งแผ่นดิน รับบทเป็น บัวคำ      -28/04/2553
*ยังบาว เดอะมูฟวี่ รับบทเป็น สหายแสงดาว      -05/05/2556

### พิธีกร
*พิธีกรรายการ In Trend (อินเทรนด์) ช่อง 5 ออกอากาศทุกวันเสาร์ เวลา 16:55 – 17:20 น. (ปัจจุบัน)
* ชิงร้อยชิงล้าน ซันไชน์ เดย์ (รับเชิญ) ร่วมกับ ปัญญา นิรันดร์กุล ออกอากาศทาง ช่อง 3 ออกอากาศ 11 สิงหาคม 2556

### Music Video
*เพลง เดอ แต่ ทู ศิลปิน ลิฟท์-ออย
*เพลง แฟรนไชส์ ศิลปิน เจมส์ เรืองศักดิ์ ลอยชูศักดิ์
*เพลง อยากได้แฟน ศิลปิน เกียร์ไนท์
*เพลง เรอธัก (รักเธอ) ศิลปิน โปงลางสะออน
*เพลง  LOVE DOES EXIST ศิลปิน แคลช

## อ้างอิง

## แหล่งข้อมูลอื่น
* 
* 
* 

หมวดหมู่:นักแสดงสังกัดบรอดคาซท์ ไทย เทเลวิชั่น
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:ชาวไทยเชื้อสายอังกฤษ
หมวดหมู่:บุคคลจากโรงเรียนเซนต์ปอลคอนแวนต์
หมวดหมู่:บุคคลจากกรุงเทพมหานคร
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
วงศ์ปลาหมอ

**วงศ์ปลาหมอ** () เป็นวงศ์ของปลาน้ำจืดกลุ่มหนึ่ง ที่มีการกระจายพันธุ์ทั้งในทวีปแอฟริกาและเอเชีย ใช้ชื่อวงศ์ว่า Anabantidae (/อะ-นา-เบน-ทิ-ดี/)

เดิมวงศ์นี้เคยถูกรวมเข้าเป็นวงศ์เดียวกับวงศ์ปลากัด ปลากระดี่ (Osphronemidae) และวงศ์ปลาจูบ หรือ ปลาหมอตาล (Helostomatidae) ซึ่งปลาในวงศ์เหล่านี้ถูกเรียกรวม ๆ กันในชื่อสามัญภาษาอังกฤษว่า "Labyrinth fish" (ปลาที่มีอวัยวะพิเศษในการหายใจ) ซึ่งปลาในวงศ์ทั้ง 3 นี้ มีอวัยวะพิเศษที่ช่วยในการหายใจเหมือน ๆ กัน แต่เมื่อศึกษาแล้ว พบว่ามีโครงสร้างหลัก ๆ ของกระดูกแตกต่างกันมาก ซึ่งลักษณะทางอนุกรมวิธานที่สำคัญของวงศ์ปลาหมอ คือ มีอวัยวะช่วยหายใจที่พัฒนามาจากเหงือกชุดสุดท้าย ลักษณะเป็นแผ่นกระดูกบางจำนวนมาก และทับซ้อนกันและมีร่องวกวนเหมือนเขาวงกต ระหว่างร่องเหล่านี้มีเส้นเลือดฝอยอยู่จำนวนมาก ซึ่งทำหน้าที่ดูดซับออกซิเจนจากอากาศจากผิวน้ำ นักมีนวิทยาสันนิษฐานว่า ปลาในวงศ์ปลาหมอนี้อาศัยอยู่ในแหล่งน้ำที่มีทั้งปริมาณออกซิเจนสูงและต่ำ ทำให้ปริมาณออกซิเจนที่ใช้ในการหายใจและเผาผลาญอาหารไม่เพียงพอ จึงทำให้ต้องขึ้นมาหายใจรับออกซิเจนบนผิวน้ำเพื่อกิจกรรมเหล่านี้ แต่ในระยะที่ยังเป็นลูกปลาอยู่ ในระยะที่มีอายุไม่เกิน 15 วัน อวัยวะที่ช่วยในการหายใจยังไม่พัฒนาเต็มที่ ลูกปลาจึงไม่สามารถขึ้นมาหายใจที่ผิวน้ำได้ 

นอกจากนี้แล้ว ปลาในวงศ์นี้ ยังมีลักษณะทางอนุกรมวิธานทางกายภาพอีก คือ จุดเริ่มต้นของครีบหลังอยู่ล้ำหน้าครีบอกเล็กน้อย ขอบของกระดูกแก้มชิ้นหน้าและชิ้นกลางมีขอบเป็นหนามแข็ง ภายในปากมีฟันแหลมคมเป็นแบบเขี้ยวที่กระดูกขากรรไกรทั้งสองข้างและกระดูกเพดานปาก ปลาเกือบทุกสกุลมีเกล็ดแบบสาก ยกเว้นสกุล *[[Sandelia]]* ที่มีเกล็ดแบบบางเรียบ เส้นข้างลำตัวแยกออกเป็นสองเส้น

สมาชิกของปลาในวงศ์นี้มีทั้งหมด 4 สกุล  ได้แก่
**[[Anabas]]* Cloquet, 1816
**[[Ctenopoma]]* Peters, 1844 
**[[Microctenopoma]]* Norris, 1995 
**[[Sandelia]]* Castelnau, 1861 

และพบประมาณ 30 ชนิด

ซึ่งปลาในวงศ์นี้ที่เป็นที่รู้จักกันดี คือ ปลาหมอ (*Anabas testudineus*) ที่กระจายพันธุ์อยู่ทั่วไปในแหล่งน้ำจืดแทบทุกประเภทของทวีปเอเชีย และปลาเสือใบไม้ (*Ctenopoma acutirostre*) ที่พบในทวีปแอฟริกา ที่นิยมเลี้ยงเป็นปลาสวยงาม

## ดูเพิ่ม
*วงศ์ปลากัด ปลากระดี่
*วงศ์ปลาจูบ

## อ้างอิง

หมวดหมู่:ปลาแบ่งตามวงศ์
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาที่พบในประเทศอินเดีย
หมวดหมู่:ปลาแอฟริกา
หมวดหมู่:ปลาที่พบในประเทศไทย
หมวดหมู่:วงศ์ปลาหมอ
ฟูจิโนมิยะ

**ฟูจิโนมิยะ** () เป็นนครที่ตั้งอยู่ทางตอนกลางของจังหวัดชิซูโอกะ ประเทศญี่ปุ่น มีขนาดพื้นที่ทั้งสิ้น  ณ วันที่ 1 มกราคม 2022 มีจำนวนประชากรประมาณ 132,507 คน 56,655 ครัวเรือน และมีความหนาแน่นของประชากร 340 คนต่อตารางกิโลเมตร

## ภูมิศาสตร์
thumb|ศาลาว่าการนครฟูจิโนมิยะและภูเขาไฟฟูจิ

ฟูจิโนมิยะตั้งอยู่บริเวณกึ่งกลางของจังหวัดชิซูโอกะ ในบริเวณที่ราบสูงเชิงเขาสลับเนินลูกระนาดขนาดเล็ก ตั้งอยู่ห่างจากภูเขาไฟฟุจิประมาณ 35 กิโลเมตร พื้นที่ส่วนมากของเมืองมีอาณาเขตติดกับเขตอุทยานแห่งชาติฟูจิฮาโกเนอิซุ เป็นเมืองหนึ่งที่นิยมเริ่มต้นในการเดินทางปีนภูเขาไฟฟูจิ

## สิ่งที่น่าสนใจ
* ภูเขาไฟฟูจิ
* ศาลเจ้าฟูจิซัง
* น้ำตกชิราอิโตะ
* ที่ราบสูงอาซางิริ
* ทะเลสาบทานูกิ

## อ้างอิง

## แหล่งข้อมูลอื่น
* 
* 
* เว็บไซต์ทางการนครฟูจิโนมิยะ 
* แนะนะการปีนภูเขาไฟฟูจิ 
* ข้อมูลนครฟูจิโนมิยะ

หมวดหมู่:นครในจังหวัดชิซูโอกะ
รายชื่อแผ่นดินไหวนำและแผ่นดินไหวตามแผ่นดินไหวและคลื่นสึนามิในโทโฮกุ พ.ศ. 2554

นี่คือ **รายชื่อแผ่นดินไหวนำและแผ่นดินไหวตาม[[แผ่นดินไหวและคลื่นสึนามิในโทโฮกุ พ.ศ. 2554]]** และจนถึงปัจจุบัน ญี่ปุ่นประสบแผ่นดินไหวตามมากกว่า 900 ครั้ง นับแต่วันที่ 11 มีนาคม พ.ศ. 2554 โดยมีแผ่นดินไหวตามราว 60 ครั้งที่มีความรุนแรงมากกว่า 6.0 แมกนิจูด และสามครั้งมากกว่า 7.0 แมกนิจูด *แผ่นดินไหวนำและแผ่นดินไหวตามที่ปรากฏด้านล่างนี้มีความรุนแรงมากกว่า 7.0 แมกนิจูด หรือมีความรุนแรงมากกว่า 6 ล่าง ตามมาตราชินโด* เวลา ความรุนแรง พิกัดภูมิศาสตร์ และความลึก เป็นข้อมูลจากสำนักงานสำรวจธรณีวิทยาสหรัฐ 

## แผ่นดินไหวนำ

## แผ่นดินไหวหลัก

## แผ่นดินไหวตาม

## แผ่นดินไหวที่อาจเกี่ยวเนื่อง
ด้านล่างนี้เป็นแผ่นดินไหวที่ยังไม่มีข้อสรุปที่ชัดเจนเกี่ยวกับความเป็นไปได้ที่จะเกี่ยวเนื่องกับเหตุการณ์แผ่นดินไหวครั้งใหญ่เมื่อวันที่ 11 มีนาคม พ.ศ. 2554

## อ้างอิง

## แหล่งข้อมูลอื่น
* About triggered earthquakes in the inland area of the Japanese archipelago (Nagoya University) 

หมวดหมู่:แผ่นดินไหวและคลื่นสึนามิในโทโฮกุ พ.ศ. 2554
อุปสงค์มวลรวม

ในวิชาเศรษฐศาสตร์มหภาค **อุปสงค์มวลรวม** หมายถึง อุปสงค์รวมทั้งหมดของสินค้าและบริการขั้นสุดท้ายในระบบเศรษฐกิจ (Y) ณ เวลาและระดับราคาใด ๆ คือจำนวนสินค้าและบริการในระบบเศรษฐกิจที่จะถูกซื้อ ณ ระดับราคาที่เป็นไปได้ และคือ อุปสงค์สำหรับผลิตภัณฑ์มวลรวมประชาชาติภายในประเทศ (GDP) ขณะที่ระดับสินค้าคงคลังคงที่

## องค์ประกอบ

เส้นอุปสงค์มวลรวมคือผลรวมของเส้นอุปสงค์แต่ละเส้นของแต่ละภาคส่วนของเศรษฐกิจ คือ AD=C+I+G+(X-M)
ซึ่ง 
*C คือการบริโภค
*I คือการลงทุน
*G คือการใช้จ่ายของรัฐบาล
*(X-M) หรือ NX คือการส่งออกสุทธิ
**X คือการส่งออกทั้งหมด
**M คือการนำเข้าทั้งหมด

หมวดหมู่:อุปสงค์
เรื่องอื้อฉาวนมในจีน พ.ศ. 2551

[thumb|ช่องนมที่ว่างเป็นผลกระทบจากเรื่องอื้อฉาวที่ร้าน[คาร์ฟูร์ในประเทศจีน]]
**กรณีอื้อฉาวเรื่องนมในจีน พ.ศ. 2551** เป็นเหตุการณ์ที่เกี่ยวข้องกับความปลอดภัยด้านอาหารในประเทศจีน ซึ่งนมและนมผงดัดแปลงสำหรับทารก ตลอดจนวัตถุดิบประกอบอาหารและส่วนประกอบอื่น ๆ ได้รับการเจือปนสารเมลามีน

## เหตุการณ์
เมื่อเดือนพฤศจิกายน พ.ศ. 2551 ประเทศจีนได้รายงานว่ามีเหยื่อได้รับผลกระทบอย่างน้อย 300,000 คน และทารก 6 คนเสียชีวิตจากโรคนิ่วในไตและทางเดินปัสสาวะและความเสียหายที่เกิดขึ้นกับไตในทางอื่น ๆ และทารกอีกกว่า 860 คนถูกนำตัวไปรักษาในโรงพยาบาล สารเมลามีนดังกล่าวถูกเพิ่มลงไปในนมเพื่อทำให้ดูเหมือนว่านมนั้นมีปริมาณสารอาหารโปรตีนเพิ่มมากขึ้น ในเหตุการณ์ที่คล้ายกันเมื่อ พ.ศ. 2547 ซึ่งนมที่เจือปนส่งผลทำให้มีทารกเสียชีวิต 13 คนจากภาวะขาดสารอาหาร

เรื่องอื้อฉาวดังกล่าวเริ่มต้นขึ้นเมื่อวันที่ 16 กรกฎาคม หลังจากทารก 16 คนในมณฑลกานซู่ ผู้ซึ่งได้รับการป้อนนมผงซึ่งผลิตโดยซานลู่ กรุ๊ป บริษัทซึ่งตั้งอยู่ในฉือเจียจวง ถูกวินิจฉัยว่าเป็นโรคนิ่วในไตและทางเดินปัสสาวะ หลังจากมีการให้ความสนใจแก่ซานลู่ในช่วงแรก ซึ่งเป็นผู้นำตลาดในด้านงบประมาณ การสืบสวนของรัฐบาลได้เปิดเผยปัญหาโดยพบว่าบริษัทมีระดับการขายต่ำกว่าอีก 21 บริษัท

ปัญหาดังกล่าวได้เพิ่มความกังวลเกี่ยวกับความปลอดภัยด้านอาหารและการคอร์รัปชั่นในจีนแผ่นดินใหญ่ และทำลายชื่อเสียงของสินค้าอาหารส่งออกของจีน โดยมีอย่างน้อย 11 ประเทศหยุดการนำเข้าผลิตภัณฑ์นมจากจีนทั้งหมด

การฟ้องคดีอาญาหลายคดีได้เกิดขึ้นตามมา โดยมีสองคนถูกตัดสินประหารชีวิต อีกคนหนึ่งได้รับโทษประหารชีวิตแต่รอการลงอาญา อีกสามคนถูกตัดสินจำคุกตลอดชีวิต สองคนถูกตัดสินจำคุกเป็นเวลา 15 ปี และเจ้าหน้าที่ทางการท้องถิ่นเจ็ดคน เช่นเดียวกับผู้อำนวยการสำนักงานควบคุมคุณภาพตรวจสอบและกักกันโรคถูกไล่ออกหรือถูกบังคับให้ลาออก

องค์การอนามัยโลกระบุว่าเหตุการณ์ดังกล่าวเป็นหนึ่งในเหตุการณ์ด้านความปลอดภัยอาหารที่ใหญ่ที่สุดเท่าที่องค์การเคยรับมือในช่วงไม่กี่ปีที่ผ่านมา และเป็นวิกฤตความเชื่อมั่นในหมู่ผู้บริโภคชาวจีนจะเป็นการยากที่จะหมดไป

เมื่อปลายเดือนตุลาคม พ.ศ. 2551 การปนเปื้อนเมลามีนที่คล้ายกันยังได้ถูกพบในไข่และอาจเป็นไปได้ในอาหารอื่น ซึ่งสามารถสืบย้อนไปได้ว่าเมลามีนถูกใส่ลงไปในอาหารสัตว์ แม้ว่าทางการจะสั่งห้ามแล้วเมื่อเดือนมิถุนายน พ.ศ. 2550 หลังจากเกิดเรื่องอื้อฉาวขึ้นในส่วนประกอบอาหารสัตว์เลี้ยงที่ส่งออกไปยังสหรัฐ

จนกระทั่งเดือนกรกฎาคม พ.ศ. 2553 ทางการจีนยังได้รับรายงานว่ายังมีการยึดของกลางผลิตภัณฑ์นมที่ปนเปื้อนสารเมลามีนอยู่ในบางมณฑล ถึงแม้ว่าจะยังไม่แน่ชัดว่าจะเป็นการปนเปื้อนครั้งใหม่ซึ่งเป็นผลจากการปลอมปนรอบใหม่หรือเป็นผลจากกการนำสารกลับมาใช้ใหม่อย่างผิดกฎหมายจากการปนเปื้อนเมื่อ พ.ศ. 2551

## อ้างอิง

## แหล่งข้อมูลอื่น

* ''Recalled Product''&nbsp;– A Consumer Newsletter About Product Recalls, Alerts & Warnings 
* LinkTV China's Milk Shakeup

หมวดหมู่:ประเทศจีนในปี พ.ศ. 2551
หมวดหมู่:ความปลอดภัยอาหาร
ไอ้ เว่ยเว่ย

thumb|ไอ้ เว่ยเว่ย
**ไอ้ เว่ยเว่ย** (; เกิด 28 สิงหาคม พ.ศ. 2500) เป็นศิลปินและนักเคลื่อนไหวชาวจีน มีผลงานด้านสถาปัตยกรรม ศิลปะสื่อประสม การถ่ายภาพ ภาพยนตร์ และการวิจารณ์สังคมและวัฒนธรรมจีน   

ไอ้เคยเป็นที่ปรึกษาด้านศิลปะของบริษัท เฮอร์ซอก แอนด์ เดอมูรอน บริษัทสัญชาติสวิส ในการออกแบบงานสถาปัตยกรรมอาคารสนามกีฬาแห่งชาติปักกิ่ง หรือ สนามรังนก ที่เป็นสนามหลักในการแข่งขันกีฬาโอลิมปิกฤดูร้อน 2008 ที่ปักกิ่ง  ต่อมาเขากลับไปสนใจด้านการขุดคุ้ยและเปิดโปงการทุจริตของเจ้าหน้าที่รัฐในการก่อสร้างอาคารโรงเรียน ซึ่งส่งผลให้อาคารเหล่านั้นพังทลายลงในเหตุการณ์แผ่นดินไหวในมณฑลเสฉวน พ.ศ. 2551 และมีผู้เสียชีวิตเป็นจำนวนมาก นอกจากนี้เขายังเป็นผู้ที่ใช้สื่ออินเทอร์เน็ตเช่นทวิตเตอร์และบล็อกในการติดต่อสื่อสารกับผู้คนทั่วประเทศจีน  โดยเฉพาะคนรุ่นใหม่เพื่อปลุกระดมให้มีการวิพากษ์วิจารณ์รัฐบาลกลาง จนถูกเพ่งเล็งจากเจ้าหน้าที่ตำรวจเป็นพิเศษ 

ไอ้ถูกเจ้าหน้าที่ตำรวจจีนกักบริเวณในบ้านพักที่เมืองเซี่ยงไฮ้ตั้งแต่เดือนพฤศจิกายน พ.ศ. 2553  พร้อมกับมีคำสั่งห้ามเดินทางออกนอกประเทศ เพื่อป้องกันไม่ให้เขาเดินทางไปร่วมพิธีมอบรางวัลโนเบลสาขาสันติภาพประจำปี 2010 ของหลิว เซี่ยวโป  เขาถูกเจ้าหน้าที่จับกุมตัวขณะพยายามเดินทางไปฮ่องกงเมื่อวันที่ 4 เมษายน พ.ศ. 2554 เพื่อไปร่วมการรณรงค์ในแบบเดียวกับการประท้วงในตูนิเซีย หรือที่เรียกว่า "การปฏิวัติดอกมะลิ"  สำนักงานของเขาถูกรื้อค้น เขาถูกตั้งข้อหาอาชญากรรมทางเศรษฐกิจ 

## ประวัติ
ไอ้ เว่ยเว่ย เกิดที่ปักกิ่ง บิดาเป็นกวีและนักเคลื่อนไหวฝ่ายขวา เมื่ออายุได้ 1 ปี เว่ยเว่ยต้องพลัดพรากจากครอบครัวเป็นเวลาถึง 16 ปี เมื่อบิดามารดาของเขาถูกส่งตัวเข้าค่ายกักกันที่ซินเจียงอุยกูร์ ด้วยเหตุผลทางการเมืองในยุครัฐบาลเหมา เจ๋อตุง  ต่อมาเขาได้เข้าศึกษาที่สถาบันภาพยนตร์ปักกิ่งในปี พ.ศ. 2521 รุ่นเดียวกับเฉิน ข่ายเกอและจาง อี้โหมว   และได้ไปใช้ชีวิตที่นิวยอร์ก สหรัฐอเมริกา ระหว่างปี พ.ศ. 2524 ถึง 2536 ศึกษาด้านการออกแบบ ทำงานด้านสถาปัตยกรรม และศิลปะสื่อประสม  ก่อนจะเดินทางกลับปักกิ่งเนื่องจากปัญหาด้านสุขภาพของบิดา 

## อ้างอิง

## แหล่งข้อมูลอื่น

* 
* 
* บล็อกของ ไอ้ เว่ยเว่ย - ปัจจุบันถูกรัฐบาลจีนระงับการใช้งาน

หมวดหมู่:สถาปนิกชาวจีน
หมวดหมู่:ศิลปินชาวจีน
หมวดหมู่:บุคคลจากปักกิ่ง
สำนักงานควบคุมคุณภาพตรวจสอบและกักกันโรค

**สำนักงานควบคุมคุณภาพตรวจสอบและกักกันโรค** (; ) เป็นหน่วยงานเทียบเท่ากระทรวงภายใต้กำกับของสภารัฐมนตรีจีน ซึ่งรับผิดชอบคุณภาพของชาติ ระบบการวัดและชั่งน้ำหนัก การตรวจสอบโภคภัณฑ์เข้าและออกประเทศ การกักกันสาธารณสุขเข้าและออกประเทศ การกักกันสัตว์และพืชเข้าและออกประเทศ ความปลอดภัยของอาหารนำเข้าและส่งออก การให้คำรับรองและการแต่งตั้ง การวางมาตรฐาน ตลอดจนการบังคับใช้กฎหมายปกครอง

AQSIQ ดูแลสำนักงานควบคุมการนำเข้าและส่งออกสินค้าและสำนักงานควบคุมคุณภาพและเทคโนโลยีประจำมณฑล ยกตัวอย่างเช่น สำนักงานควบคุมการนำเข้าและส่งออกสินค้าปักกิ่งมีหน้าที่รับผิดชอบเก็บใบแสดงสถานะทางร่างกาย และใช้การจับภาพความร้อนเพื่อตรวจหาผู้โดยสารที่เป็นไข้เนื่องจากการระบาดของไข้หวัดใหญ่สายพันธุ์ใหม่ 2009 ก่อนหน้าวันที่ 16 กรกฎาคม พ.ศ. 2552

## อ้างอิง

หมวดหมู่:องค์การมาตรฐาน
นิวต์ผิวขรุขระ

**นิวต์ผิวขรุขระ** (; ชื่อวิทยาศาสตร์: *Taricha granulosa*) เป็นนิวต์อเมริกาเหนือที่รู้จักกันดีว่ามีพิษร้ายแรง

ขณะยังไม่โตเต็มวัย จะอาศัยอยู่บนพื้นดินเป็นเวลา 4 หรือ 5 ปีหลังจากเมตามอร์โฟซิส แต่ตัวเต็มวัยสามารถอาศัยอยู่ได้ทั้งบนบกและในน้ำ วางไข่ในน้ำ สัตว์ประเภทนี้ถูกพบมากเป็นพิเศษหลังจากเกิดฝนตกหนัก

## ความเป็นพิษ
นิวต์จำนวนมากผลิตพิษขึ้นในผิวหนังเพื่อหลีกเลี่ยงการถูกล่า แต่นิวต์ผิวขรุขระจะผลิตพิษขึ้นมามากเป็นพิเศษ แต่นิวต์จะปล่อยพิษออกมาเฉพาะเมื่อมันรู้สึกว่าถูกคุกคามเท่านั้น ถึงแม้ว่าบางครั้งอาจจะเกิดอาการระคายเคืองผิวหนังได้เมื่อสัมผัสผิวของมัน

พิษของนิวต์ผิวขรุขระสามารถทำให้มนุษย์เป็นอัมพาตหรือเสียชีวิตได้ เมื่อเร็ว ๆ นี้ ชายวัย 29 ปีที่กำลังเมา ในคูสเบย์ รัฐออริกอน เสียชีวิตหลังจากกลืนนิวต์ผิวขรุขระเข้าไปเพื่อเป็นการท้าทาย

### การใช้สีเตือน
สัตว์ที่มีพิษมักจะเตือนสัตว์นักล่าว่าพวกมันไม่ใช่อาหารที่ดี ไม่มีประโยชน์ที่สัตว์นั้นจะผลิตพิษออกมานอกจากว่าจะช่วยในการอยู่รอดและการสืบพันธุ์ ใต้ตัวของนิวต์เหล่านี้มีสีเหลืองส้มอย่างชัดเจน เมื่อนิวต์ถูกคุกคาม มันจะม้วนหางขึ้นและยกหัวเพื่อแสดงสีเตือน ซึ่งสามารถพบเห็นได้ในภาพถ่ายหลายภาพ

## ที่อยู่อาศัย
ที่อยู่อาศัยของนิวต์ผิวขรุขระถูกพบตลอดชายฝั่งด้านตะวันตกของสหรัฐอเมริกาและบริติชโคลัมเบีย ทางใต้สุดนั้นไปไกลถึงรัฐแคลิฟอร์เนีย และทางเหนือสุดไปจนถึงรัฐอะแลสกา

## ปรสิต
*Helipegus occidualis* เป็นปรสิตที่อาศัยอยู่ในหลอดอาหารของนิวต์ ก่อนหน้ากระเพาะอาหาร

## อ้างอิง

## แหล่งข้อมูลอื่น

หมวดหมู่:นิวต์
หมวดหมู่:สัตว์ที่พบในสหรัฐอเมริกา
หมวดหมู่:สัตว์ที่พบในประเทศแคนาดา
สมโภชน์ อัคคะทวีวัฒน์

**สมโภชน์ อัคคะทวีวัฒน์** เกิดเมื่อวันที่ 6 พฤษภาคม พ.ศ. 2486 ที่จังหวัดนครปฐม จบการศึกษาระดับชั้นประถมศึกษาที่โรงเรียนประชาบาลวัดสรรเพชญ (ทวีวิทยาคม) จบชั้นมัธยมศึกษาปีที่ 4 จากโรงเรียนวัดไร่ขิงวิทยา มัธยมศึกษาปีที่ 6 จากโรงเรียนอำนวยศิลป์ และโรงเรียนเตรียมอุดมศึกษาพญาไท ในชั้นมัธยมศึกษาปีที่ 8 

สำเร็จการศึกษาระดับปริญญาตรีจากคณะประมง มหาวิทยาลัยเกษตรศาสตร์ เมื่อปี พ.ศ. 2511

เริ่มรับราชการที่กรมประมงตั้งแต่วันที่ 1 ตุลาคม พ.ศ. 2511 ที่กองประมงน้ำจืด ในตำแหน่งนักวิชาการประมงชั้นตรี 

ถือเป็นผู้เชี่ยวชาญด้านการอนุกรมวิธานสัตว์น้ำและปลาน้ำจืด โดยเริ่มทำงานทางด้านนี้ตั้งแต่ปี พ.ศ. 2518 ที่สถาบันประมงน้ำจืด มีผลงานต่าง ๆ อาทิ *The Taxonomic Characters and Biology of Some Important Freshwater Fishes in Thailand* พ.ศ. 2522 *รายงานฉบับพิเศษเรื่องตามรอย[[ฮิวจ์ แมคคอร์มิค สมิธ|หมอสมิธ]]ไปจับปลาที่[[แม่น้ำสาละวิน|สาละวิน]]* พ.ศ. 2525 *พันธุ์ปลาในระบบแม่น้ำสาละวินของประเทศไทย* พ.ศ. 2540 *ภาพปลาและสัตว์น้ำของไทย* *อนุกรมวิธาน[[ปลาหมอสี]]ในประเทศไทย* พ.ศ. 2542 เป็นต้น

ปัจจุบันเกษียณอายุราชการแล้ว

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดนครปฐม
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากคณะประมง มหาวิทยาลัยเกษตรศาสตร์
หมวดหมู่:ข้าราชการพลเรือนชาวไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:นักมีนวิทยาชาวไทย
หมวดหมู่:นักวิชาการจากจังหวัดนครปฐม
ฮาศาสตร์

**ฮาศาสตร์** () เป็นภาพยนตร์ไทยแนวตลก จัดฉายวันที่ 6 เมษายน พ.ศ. 2554 โดย ไฟว์สตาร์โปรดักชั่น กำกับโดย พรชัย หงษ์รัตนาภรณ์ นำแสดงโดย ชาลี ไตรรัตน์, ธนฉัตร ตุลยฉัตร, บริบูรณ์ จันทร์เรือง, พิมพ์ชนก พลบูรณ์ และนักแสดงหน้าใหม่ คือ อินทิพร แต้มสุขิน 

ในภาพยนตร์ยังรวบรวมนักแสดงตลกไว้คับคั่ง เช่น ค่อม ชวนชื่น, เกริก ชิลเลอร์, จาตุรงค์ มกจ๊ก, นุ้ย เชิญยิ้ม, แจ๊ส ชวนชื่น, เอ๋ เชิญยิ้ม, โจอี้ เชิญยิ้ม  และได้นิมนต์ พระมหาสมปอง ตาลปุตฺโต ร่วมแสดง 

ภาพยนตร์ทำรายได้ 25.17 ล้านบาท

## เรื่องย่อ
การแสดงตลกที่เคยเรียกเสียงฮามาก่อนกลับไม่ตลก แต่ดาราตลกก็เสียชีวิตแบบทีละคน ๆ อาจารย์ใหญ่ฮาศาสตร์ เลยหาคนที่จะกอบกู้ฮาศาสตร์สี่คน โดยได้คำทำนายจากเทพธิดาพยากรณ์ จนอาจารย์ใหญ่หาคนทั้งสี่เจอ คือ **เมฆ (แน็ค), หมอก (อาร์ตี้), เพชร (ใบเฟิร์น) และหิน (ตั๊ก)** แต่ถนน (แม็กซีน) อยากจะร่วมเข้าวงการตลกด้วย จึงกลายเป็นห้าคน ทั้งห้าคนฝึกตลกจากดาราตลกต่าง ๆ แต่แล้ว ก็เสียชีวิตโดยที่ทั้งห้าคนยังไม่อยู่ ยกเว้น พระมหาสมปอง ถ้ามีดาราตลกเสียชีวิตจะมีสัญญาณขึ้นที่ ม.ฮาศาสตร์ 

ความจริงถูกเปิดเผยออกมาว่า เลขาเกริก (เกริก) เป็นคนฆ่าดาราตลกที่เสียชีวิตไป และได้ตั้งชมรมหล่อศาสตร์ ขึ้นมาใหม่ จนทั้งห้าคนต้องเล่นเกมของเลขาเกริก แต่ตอนพักรายการซึ่งเป็นรายการหลอก ๆ โดยที่ไม่รู้ว่าจะได้ออกหรือเปล่า ใต้บ่อ (ที่หินนั่ง) โจอี้ เชิญยิ้ม แอบซ่อนอยู่ และให้หม้อ (คล้ายหม้อของหมอผี) 3 ใบ โดยใบแรกมีแบรนด์ซุปไก่สกัด ใบที่สองมีหีบเสื้อผ้า (ของจาตุรงค์ มกจ๊ก ที่เล่นมุกตลกแต่งตัว) ใช้หลอกคนที่กำลังจะฆ่าตัวตายด้วยการกระโดดตึก โดยมีชุดตำรวจ, ภรรยาแขนหัก, ลูกสาว, พ่อ (ปู่), แพนด้า (หมี) ใบที่สาม เลขาเกริกขโมยไป มีกล้องอันเล็กถ่ายคลิป อาจารย์ใหญ่ ม.ฮาศาสตร์ (โดยข้างในแอบฝังผายลมของดาราตลกทั่วประเทศ ซึ่งอาจารย์ใหญ่ทำเอง) เลขาเกริกจึงเผลอทำกล้องตกลงไป ในที่สุด ม.ฮาศาสตร์ ก็ได้มีอีกครั้ง และเลขาเกริกถูกจับตัวแล้ว ส่วนอาจารย์ใหญ่ (ที่เสียชีวิตไปแล้ว) ได้กลับมาอีกครั้ง

## นักแสดง
### นักแสดงหลัก
* ชาลี ไตรรัตน์ (แน็ค) รับบทเป็น เมฆ
* ธนฉัตร ตุลยฉัตร (อาร์ตี้) รับบทเป็น หมอก
* พิมพ์ชนก พลบูรณ์ (ใบเฟิร์น) รับบทเป็น เพชร
* บริบูรณ์ จันทร์เรือง (ตั๊ก) รับบทเป็น หิน
* อินทิพร แต้มสุขิน (แม็กซีน) รับบทเป็น ถนน
### นักแสดงสมทบ
* อาคม ปรีดากุล (ค่อม ชวนชื่น) รับบทเป็น ครูใหญ่
* เกริก ชิลเลอร์ รับบทเป็น เลขาเกริก
* จตุรงค์ พลบูรณ์ (จาตุรงค์ มกจ๊ก)
* ชูเกียรติ เอี่ยมสุข (นุ้ย เชิญยิ้ม) 
* ผดุง ทรงแสง (แจ๊ส ชวนชื่น)
* วีระพล จันทร์ตรง (เอ๋ เชิญยิ้ม)
* พงษ์ศักดิ์ โสภักดี (โป๊งเหน่ง เชิญยิ้ม)
* จงรวย สมจิตนา (หยอง ลูกหยี)
* มูซา อาบีดู จอห์นสัน (โจอี้ กานา-เชิญยิ้ม)
* เบบี้ ไมม์

### นักแสดงรับเชิญ
* พระมหาสมปอง ตาลปุตฺโต 
* ยุวดี เรืองฉาย (ปู โลกเบี้ยว) รับบทเป็น เทพธิดาพยากรณ์
* สมเกียรติ คุณานิธิพงศ์ รับบทเป็น ปอง ปากหมา
* เมธัส ตรีรัตนวารีสิน (แจ็ค เอเอฟ 4) รับบทเป็น นักร้อง ทีมหล่อศาสตร์
* ดาวิเด โดริโก้ และเหล่าดีเจคลื่นซี๊ด รับบทเป็น ดีเจ ทีมหล่อศาสตร์

## เพลงประกอบภาพยนตร์
* **เซโรงัง** ขับร้องโดย สะเลอ 

## อ้างอิง

* “ฮาศาสตร์” : หลักสูตรเรียกเสียงฮา ของผู้กำกับอารมณ์ดี 
* แคแรกเตอร์ตัวละครใน ฮาศาสตร์ 
* 'ตั๊ก บริบูรณ์ จันทร์เรือง' ทุ่มทั้งตัว เพื่อความฮาในภาพยนตร์ 'ฮาศาสตร์'

## แหล่งข้อมูลอื่น
* ตัวอย่างภาพยนตร์ ฮาศาสตร์
* ฮาศาสตร์ ที่เว็บไซต์ กระปุกดอตคอม
* ฮาศาสตร์ (2011) ที่เว็บไซต์ สยามโซน

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2554
หมวดหมู่:ภาพยนตร์ตลกไทย
หมวดหมู่:ภาพยนตร์โดยไฟว์สตาร์โปรดักชั่น
แอชลีย์ ยัง

**แอชลีย์ ไซมอน ยัง** (; เกิด 9 กรกฎาคม ค.ศ. 1985) เป็นนักฟุตบอลชาวอังกฤษ เล่นได้ทั้งในตำแหน่งฟุลแบ็กและปีกปัจจุบันลงเล่นให้กับอิปสวิชทาวน์ในอีเอฟแอลแชมเปียนชิปของประเทศอังกฤษ

เขาเกิดและเติบโตที่เมืองสตีเวนิจ มณฑลฮาร์ทฟอร์ดเชอร์ จากนั้นเริ่มต้นอาชีพนักฟุตบอลที่สโมสรฟุตบอลวอตฟอร์ด ลงแข่งในฐานะรุ่นใหญ่ในปี ค.ศ. 2003 ภายใต้การจัดการของเรย์ เลวิงตัน เขาเข้าอยู่ในทีมตัวจริงชุดใหญ่ในฤดูกาล 2004–05 ยังเล่นกับสโมสรฟุตบอลในพรีเมียร์ลีก และในเดือนมกราคม ค.ศ. 2007 ได้ย้ายมาอยู่กับสโมสรฟุตบอลแอสตันวิลลา ด้วยค่าตัว 8 ล้านปอนด์ และเพิ่มขึ้นเป็น 9.75 ล้านปอนด์ จากนั้นเขาก็เข้าอยู่ในทีมชุดใหญ่ในสนามวิลลาพาร์ก เขาลงแข่งในทีมชาติอังกฤษ 39 นัด และทำประตูได้ 7 ประตู

## เกียรติประวัติ
### สโมสร
;แมนเชสเตอร์ยูไนเต็ด
*พรีเมียร์ลีก (1): 2012-2013
*เอฟเอ คัพ (1): 2016
*เอฟเอคอมมูนิตีชีลด์ (1): 2016
*ยูฟ่ายูโรปาลีก (1): 2017

; อินเตอร์มิลาน
*เซเรียอา (1): 2020–21
*ยูฟ่ายูโรปาลีก: 2019–20 (รองชนะเลิศ)

## อ้างอิง

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:บุคคลจากสตีเวนิจ
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองหน้าฟุตบอล
หมวดหมู่:ปีกฟุตบอล
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นสโมสรฟุตบอลเอฟเวอร์ตัน
แกรี คอลด์เวลล์

**แกรี รอเบิร์ต คอลด์เวลล์** () เกิดเมื่อวันที่ 12 เมษายน ค.ศ. 1982 เป็นนักฟุตบอลชาวสกอตแลนด์ กัปตันทีมสโมสรฟุตบอลวีกันแอทเลติกและฟุตบอลทีมชาติสกอตแลนด์ 

โดยหลักแล้วเขาเป็นกองหลังตัวกลาง แต่คอลด์เวลล์ก็พิสูจน์ให้เห็นว่า เขาเป็นผู้เล่นที่เล่นได้หลายตำแหน่ง อาทิ แบ็กขวา กองกลางรับ เขามีน้องชายชื่อ สตีเวน คอลด์เวลล์ เล่นอยู่ในวีกันเช่นกัน ในตำแหน่งกองหลัง เขามีบุตรสาวชื่อ เอลลี

## อ้างอิง

หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:นักฟุตบอลชาวสกอตแลนด์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลวีแกนแอทเลติก
หมวดหมู่:บุคคลจากสเตอร์ลิง
หมวดหมู่:เจ้าหน้าที่สโมสรฟุตบอลนิวคาสเซิลยูไนเต็ด
สำนักศึกษาเพริพาเททิก

thumb|right|300px|''โรงเรียนของอริสโตเติล'' ภาพวาดในคริสต์ทศวรรษ 1880 ของ กุสตาฟ อดอล์ฟ สปังเกนเบิร์ก

**สำนักศึกษาเพริพาเททิก** () เป็นหนึ่งในสำนักศึกษาทางปรัชญาในสมัยกรีกโบราณ ซึ่งมีรูปแบบการสอนปรับปรุงมาจากวิธีการของผู้ก่อตั้ง คืออริสโตเติล นักปรัชญากรีก คำว่า **เพริพาเททิก** จะใช้เรียกบรรดาลูกศิษย์ของเขา ชื่อของโรงเรียนมีที่มาจากคำว่า *Peripatos* ซึ่งมาจาก *peripatoi* (*περίπατοι* "ระเบียง") ของสนามประลองไลเซียมในกรุงเอเธนส์ อันเป็นสถานที่ที่บรรดาสมาชิกของสำนักศึกษามาพบปะกัน นอกจากนี้มีอีกคำหนึ่งในภาษากรีกคือ *peripatetikos* () ซึ่งหมายถึง การเดิน ดังนั้นคำว่า เพริพาเททิกจึงใช้ในความหมายว่า การท่องเที่ยว การค้นหา หรือการเดินและพูดคุย มีตำนานเล่ากันหลังจากที่อริสโตเติลเสียชีวิตแล้วว่า เขาจะเดินไปเดินมาในขณะใช้ความคิด
 
สำนักศึกษาแห่งนี้น่าจะก่อตั้งขึ้นราว 335 ปีก่อนคริสตกาล ซึ่งเป็นช่วงที่อริสโตเติลเริ่มการสอนในไลเซียม โดยเป็นสถาบันศึกษาอย่างไม่เป็นทางการ สมาชิกประกอบด้วยผู้สนใจในปรัชญาและวิทยาศาสตร์ ผู้สืบทอดของอริสโตเติลคือ เทโอพราสตุส และ สตราโต ยังคงยึดถือประเพณีในการศึกษาทฤษฎีต่างๆ ในทางปรัชญาและวิทยาศาสตร์ จนประมาณกลางศตวรรษที่ 3 ก่อนคริสตกาล สำนักศึกษานี้ก็เริ่มเสื่อมความนิยม และกลับฟื้นฟูขึ้นมาอีกครั้งก็เมื่อล่วงเข้าสู่ยุคโรมันแล้ว ในช่วงหลัง สมาชิกของสำนักศึกษาหันไปเอาใจใส่ในการเก็บรักษาบันทึกผลงานของอริสโตเติล และไม่ได้สนใจในการค้นคว้าความรู้เพิ่มเติมอีก สำนักศึกษายุติลงในที่สุดเมื่อประมาณคริสต์ศตวรรษที่ 3

## อ้างอิง
* .
* .
* .
* .
* .
* .
* .
* .
* .
* .
* .
* .
* .

* Fritz Wehrli (Ed.): *Die Schule des Aristoteles*. Texte und Kommentare. 10 volumes and 2 Supplements. Basel 1944-1959, 2. Edition 1967-1969.

หมวดหมู่:ขบวนการทางปรัชญา
หมวดหมู่:ปรัชญา
หมวดหมู่:กรีซโบราณ
หมวดหมู่:ประวัติศาสตร์การศึกษา
ทางหลวงเอเชียสาย 123

**ทางหลวงเอเชียสาย 123** (AH123) เป็นถนนเครือข่ายทางหลวงสายเอเชีย ประเภทสายรอง ระยะทาง 643 กิโลเมตร

## เส้นทาง
แนวเส้นทางเริ่มต้นจากพรมแดนพม่าที่ช่องทางผ่านแดนบ้านพุน้ำร้อน ตำบลบ้านเก่า อำเภอเมืองกาญจนบุรี จังหวัดกาญจนบุรี ไปตามทางหลวงแผ่นดินหมายเลข 3229 ข้ามทางรถไฟสายมรณะ จนถึงแยกเข้าบ้านเก่า ตำบลลาดหญ้า แยกขวาไปตามถนนแสงชูโตข้ามแม่น้ำแควใหญ่ ใช้ถนนเลี่ยงเมืองกาญจนบุรี ทางหลวงแผ่นดินหมายเลข 367 แล้วแยกซ้ายไปตามถนนแสงชูโตอีกครั้ง จนถึงสามแยกกระจับ ตำบลหนองอ้อ อำเภอบ้านโป่ง จังหวัดราชบุรี แยกซ้ายไปตามถนนเพชรเกษมผ่านจังหวัดนครปฐม ถึงทางแยกต่างระดับนครชัยศรีแยกซ้ายไปตามถนนบรมราชชนนีถึงกรุงเทพมหานคร จากนั้นนับกิโลเมตรต่อไปตามโครงข่ายจตุรทิศ ตะวันตก–ตะวันออก ประกอบด้วย ทางคู่ขนานลอยฟ้าบรมราชชนนี ถนนสมเด็จพระปิ่นเกล้า ถนนราชดำเนินกลางและนอก ถนนศรีอยุธยา ถนนจตุรทิศ และถนนพระราม 9 และเริ่มนับเป็นทางหลวงเอเชียสาย 123 อีกครั้งบริเวณทางแยกต่างระดับศรีนครินทร์ แขวงพัฒนาการ เขตสวนหลวง มุ่งไปทางทิศตะวันออกตามแนวทางหลวงพิเศษหมายเลข 7 (ถนนกรุงเทพ-ชลบุรี หรือมอเตอร์เวย์) อีกสายหนึ่งคือ ทางหลวงแผ่นดินหมายเลข344 บริเวณทางแยกต่างระดับชลบุรี ไปอำเภอแกลง ต่อจากนั้นถึงทางแยกต่างระดับโป่ง ตำบลโป่ง อำเภอบางละมุง จังหวัดชลบุรี แยกซ้ายไปตามทางหลวงแผ่นดินหมายเลข 36 ถึงแยกปลวกเกตุ ตำบลเชิงเนิน อำเภอเมืองระยอง จังหวัดระยอง แยกซ้ายไปตามทางหลวงแผ่นดินหมายเลข 3 (ถนนสุขุมวิท) ถึงทางเลี่ยงเมืองแกลง ผ่านจังหวัดจันทบุรี และสิ้นสุดที่พรมแดนกัมพูชา ด่านพรมแดนหาดเล็ก ตำบลหาดเล็ก อำเภอคลองใหญ่ จังหวัดตราด

## แหล่งข้อมูลอื่น
* ระบบสารสนเทศเครือข่ายทางหลวง 
* เว็บไซต์แผนที่ของกูเกิ้ล
*การติดตั้งป้ายหมายเลขทางหลวงเอเชีย/อาเซียน (Asian / Asean Highway Route Marker) 

123
หมวดหมู่:ถนนในประเทศพม่า
หมวดหมู่:ถนนในประเทศไทย
ทางหลวงเอเชียสาย 12

**ทางหลวงเอเชียสาย 12** () ถนนเครือข่ายทางหลวงสายเอเชีย ประเภทสายประธาน มีระยะทางรวม 1,195 กิโลเมตร เริ่มต้นจากทางหลวงเอเชียสาย 3 ในบ้านนาเตย ประเทศลาว ผ่านเมืองไชย, หลวงพระบาง, วังเวียง, เวียงจันทน์, หนองคาย, อุดรธานี, ขอนแก่น, นครราชสีมา และสระบุรี จนสิ้นสุดที่ ทางหลวงเอเชียสาย 1 ในเทศบาลตำบลหินกอง อำเภอหนองแค จังหวัดสระบุรี

ทางหลวงเอเชียสาย 12 ในประเทศไทยเริ่มต้นที่ทางแยกต่างระดับหินกอง ตำบลโคกแย้ อำเภอหนองแค จังหวัดสระบุรี ซึ่งเป็นส่วนหนึ่งของทางหลวงเอเชียสาย 1 ไปตามทางหลวงแผ่นดินหมายเลข 1 (ถนนพหลโยธิน) ถึงทางแยกต่างระดับมิตรภาพ (แยกปากเพรียว) ตำบลปากเพรียว อำเภอเมืองสระบุรี จังหวัดสระบุรี แยกขวาไปตามทางหลวงแผ่นดินหมายเลข 2 (ถนนมิตรภาพ) ผ่านจังหวัดนครราชสีมา ขอนแก่น อุดรธานี สิ้นสุดที่สะพานมิตรภาพไทย-ลาว อำเภอเมืองหนองคาย จังหวัดหนองคาย ระยะทาง 520 กิโลเมตร

## ประวัติ
ตั้งแต่วันที่ 8 เมษายน ค.ศ. 1994 เส้นทางเหนือ-ใต้ของทางหลวงเอเชียสาย AH12 แล้วเสร็จโดยประเทศลาวและประเทศไทย ยกเว้นการก่อสร้างสะพานมิตรภาพไทย-ลาว แห่งที่ 1 มูลค่าการก่อสร้างประมาณ 30 ล้านดอลลาร์สหรัฐ ที่ใช้เงินทุนของรัฐบาลออสเตรเลีย

## เส้นทาง
### ประเทศลาว
thumb|right|ทางหลวงเอเชียสาย 12 ในประเทศลาว
* 40px ทางหลวงหมายเลข 13: นาเตย – เวียงจันทน์ (593.5 กิโลเมตร)
* ถนนเวียงจันทน์–สถานีรถไฟท่านาแล้ง (นครหลวงเวียงจันทน์) (30 กิโลเมตร)
* ชายแดนไทย  (สะพานมิตรภาพไทย-ลาว แห่งที่ 1 ข้ามแม่น้ำโขง)

### ประเทศไทย
thumb|right|ทางหลวงเอเชียสาย 12 ในจังหวัดหนองคาย
* ชายแดนลาว 
* 20px ถนนมิตรภาพ: หนองคาย – สระบุรี (508 กิโลเมตร)
* 20px ถนนพหลโยธิน: สระบุรี – หินกอง (อำเภอหนองแค) (12 กิโลเมตร)


## อ้างอิง

* http://www.unescap.org/ttdw/Publications/TIS_pubs/pub_2303/Full%20version.pdf  Asian Highway Handbook

12
หมวดหมู่:ถนนในประเทศไทย
หมวดหมู่:ถนนในประเทศลาว
ทางหลวงเอเชียสาย 19

**ทางหลวงเอเชียสาย 19** (AH19) เป็นถนนเครือข่ายทางหลวงสายเอเชียประเภทสายรอง มีเส้นทางทั้งหมดอยู่ในประเทศไทย ระยะทางประมาณ 459 กิโลเมตร จากจังหวัดนครราชสีมาถึงกรุงเทพมหานคร โดยเชื่อมต่อกับเทศบาลนครแหลมฉบัง

## รายละเอียดของเส้นทาง
ทางหลวงเอเชียสาย 19 เริ่มต้นจากถนนมิตรภาพ (ทางหลวงแผ่นดินหมายเลข 2) ซึ่งเป็นส่วนหนึ่งของทางหลวงเอเชียสาย 12 (AH12) บริเวณทางแยกต่างระดับนครราชสีมา (สามแยกปักธงชัย) ไปตามทางหลวงแผ่นดินหมายเลข 304 ถึงอำเภอกบินทร์บุรี จังหวัดปราจีนบุรี จากนั้นตรงไปถึงแยกพนมสารคาม อำเภอพนมสารคาม จังหวัดฉะเชิงเทรา ไปตามทางหลวงแผ่นดินหมายเลข 331 แยกขวาที่ทางแยกต่างระดับมาบเอียง ถึงทางแยกต่างระดับหนองขาม ในอำเภอศรีราชา จังหวัดชลบุรี เข้าสู่ทางหลวงพิเศษหมายเลข 7 และอีกสายหนึ่งต่อจากทางแยกต่างระดับบางพระเข้าสู่ทางหลวงแผ่นดินหมายเลข 361 ถึงทางแยกต่างระดับหนองไม้แดงบนทางหลวงแผ่นดินหมายเลข 34 และทางหลวงแผ่นดินหมายเลข 3 สิ้นสุดที่ทางแยกต่างระดับศรีนครินทร์

## อ้างอิง

## แหล่งข้อมูลอื่น
* Treaty on Asian Highways with routes

19
หมวดหมู่:ถนนในประเทศไทย
นวดกษัย

thumb|การนวดกษัยจะเป็นการนวดบริเวณถุงอัณฑะ

**นวดกษัย** หรือ **จับกษัย** เป็นการนวดแผนไทยประเภทหนึ่งที่ทำการนวดบริเวณลูกอัณฑะและบริเวณโดยรอบ มีจุดประสงค์เพื่อช่วยให้การไหลเวียนในร่างกายดีขึ้น การทำงานของไตดีขึ้น และยังช่วยบรรเทาอาการปวดเอว ปวดหลัง รวมไปถึงการทำงานของอวัยวะเพศ และเพิ่มการสร้างไขสันหลัง และเม็ดเลือดแดง เพิ่มฮอร์โมนและปริมาณน้ำอสุจิ

ในปัจจุบันมีธุรกิจแอบแฝงในลักษณะของนวดกามารมณ์ภายใต้สถานที่บริการนวดกษัย ซึ่งการนวดกษัยแบบดั้งเดิมจะแตกต่างกับการนวดกามารมณ์ที่จะไม่มีการสัมผัสองคชาตของผู้รับการนวด แต่ในศาสตร์การนวดกษัยในตำหรับโบราณ จะมีการจับสัมผัสองคชาตตามแนวเส้น ซึ่งครูนวดแต่ละภาคก็จะสอนแตกต่างกันออกไป

## การนวด
การนวดกษัยจะเริ่มต้นด้วยการใช้ผ้าชุบน้ำอุ่น เพื่อให้กล้ามเนื้อและเส้นเอ็นผ่อนคลาย และมีการใส่น้ำมันบริเวณผิวรอบถุงอัณฑะ หลังจากนั้นจะเป็นการนวดลูกอัณฑะเป็นระยะเวลาหนึ่ง
ผู้นวด ควรมีความรู้ความเข้าใจ เกี่ยวกับระบบสืบพันธ์ และรู้หลักการ วิธีการนวด ที่ถูกต้อง และปลอดภัย เพราะทั้งหมดนี้ มีผลต่อสุขภาพของผู้ป่วยเป็นอย่างมาก 
ผู้ที่มีความรู้ทางด้านการนวดกษัย สามารถ ดูแล แก้ไข อาการหย่อนสมรรถนะได้ ความเจ็บปวด จากอาการอักเสบในส่วนระบบสืบพันธ์ เช่นอาการเส้นเลือดขอด โป่งพอง ในอัณฑะ หรือแม้กระทั่ง อาการปวดบวม อักเสบ ต่อมลูกหมาก ลดการเกิดโรคมะเร็งต่อมลูกหมาก ดังนั้นผู้นวดจึงจำเป็นต้องเป็นผู้ที่มีความรู้ความสามารถจริง

## หลักการนวด
การนวดเน้นสุขภาพและความปลอดภัย ในระหว่างการนวดและหลังการนวด จึงจะได้รับผลที่ดีต่อสุขภาพ



หมวดหมู่:การนวด
โปนตากรอสซา

**โปนตากรอสซา** () เป็นเมืองในรัฐปารานา ประเทศบราซิล มีประชากรมากกว่า 315,000 คน มีประชากรเป็นอันดับ 4 ของรัฐปารานา ตั้งอยู่ทางตอนใต้ของประเทศ ห่างจากเมืองกูรีชีบาไปทางทิศตะวันตกเฉียงเหนือ 97 กม. ผลิตไม้แปรรูป ชา ธัญพืชและเลี้ยงปศุสัตว์

## อ้างอิง

หมวดหมู่:เมืองในรัฐปารานา
พิงก์ซาลอน

[thumb|พิงก์ซาลอนใน[ประเทศญี่ปุ่น]]

**พิงก์ซาลอน** () ทับศัพท์จาก pink salon หรือบางครั้งเรียก **พินซะโระ** () เป็นสถานบริการการค้าประเวณีประเภทหนึ่งในประเทศญี่ปุ่นโดยเน้นการให้บริการออรัลเซ็กส์สำหรับผู้ชาย

พิงก์ซาลอนให้บริการในลักษณะเหมือนคาเฟ่โดยมีบริการเครื่องดื่มและเครื่องดื่มแอลกอฮอล์ โดยในขณะเดียวกันทางผู้ให้บริการจะทำการออรัลเซ็กส์ ซึ่งนอกเหนือจากออรัลเซ็กส์แล้ว อาจมีการให้บริการฟิงเกอร์ริงหรือสุมะตะ

## อ้างอิง
* 
* 
* 

หมวดหมู่:การค้าประเวณีในประเทศญี่ปุ่น
หมวดหมู่:อุตสาหกรรมทางเพศ
รัฐเปร์นังบูกู

**เปร์นังบูกู** () เป็นรัฐในประเทศบราซิล ตั้งอยู่ทางตะวันออกเฉียงเหนือของประเทศ ติดกับรัฐปาราอีบาและรัฐเซอาราทางทิศเหนือ ติดกับรัฐปีเอาอีทางทิศตะวันตก ติดกับรัฐอาลาโกวัชและรัฐบาเยียทางทิศใต้ และติดกับมหาสมุทรแอตแลนติกทางทิศตะวันออก เมืองหลวงของรัฐคือเมืองเรซีฟี รัฐมีความยาวของชายหาดราว 187 กิโลเมตร

มีแสงแดดตลอดปี อุณหภูมิเฉลี่ยของรัฐที่ 26 °C (79 °F)

## อ้างอิง

เปร์นังบูกู
โมฌีดัสกรูซิส

**โมฌีดัสกรูซิส** () เป็นเมืองในรัฐเซาเปาลู ประเทศบราซิล ตั้งอยู่ทางตะวันออกเฉียงใต้ของประเทศ ห่างจากเมืองเซาเปาลูไปทางทิศตะวันออก 48 กิโลเมตร จากการสำรวจประชากรในปี ค.ศ. 2010 มีประชากร 387,241 คน มีความหนาแน่นประชากร 533.90 คนต่อกิโลเมตร เมืองมีการผลิตเหล็กและเหล็กกล้า

โมฌีดัสกรูซิส
แม่น้ำเมิซ

**แม่น้ำเมิซ** () หรือในประเทศเนเธอร์แลนด์เรียก **แม่น้ำมาส** () เป็นแม่น้ำสายใหญ่ในยุโรป อยู่ทางตะวันตกของทวีป ต้นน้ำอยู่ในจังหวัดโอต-มาร์นทางตะวันออกเฉียงเหนือของประเทศฝรั่งเศส ผ่านประเทศเบลเยียมทางด้านตะวันออก แล้วไหลเข้าไปในเนเธอร์แลนด์ไปรวมกับแม่น้ำวาลที่เมืองคอร์เกิม (Gorinchem) แล้วจึงไหลลงทะเลเหนือ รวมความยาว 925 กม. (575 ไมล์) ปากแม่น้ำเป็นชะวากทะเล เรียกว่า ฮอลันดส์ดีป 

หมวดหมู่:แม่น้ำในประเทศฝรั่งเศส
หมวดหมู่:แม่น้ำในประเทศเนเธอร์แลนด์
หมวดหมู่:แม่น้ำในประเทศเบลเยียม
กีเชราโมบิง

**กีเชราโมบิง** () เป็นเมืองในรัฐเซอารา ประเทศบราซิล ตั้งอยู่ทางตะวันออกเฉียงเหนือของประเทศ อยู่ห่างจากเมืองกีซาดาทางทิศตะวันออกเฉียงใต้ 48 กิโลเมตร

หมวดหมู่:เมืองในประเทศบราซิล
แม่น้ำวิลยุย

**แม่น้ำวิลยุย** หรือ **แม่น้ำวิลยูอี** (, ) เป็นสายแม่น้ำที่ยาวที่สุดของแม่น้ำเลนา มีความยาวประเทศ 2,650 กม. ใช้เดินเรือได้ 1,450 กม. แม่น้ำอยู่ในประเทศรัสเซียส่วนที่อยู่ในทวีปเอเชีย อยู่ทางตะวันตกของสาธารณรัฐซาคา ต้นน้ำอยู่ในดินแดนปกครองตนเองเอเวนคีด้านตะวันออกไหลไปทางตะวันออก ไหลลงสู่แม่น้ำเลนาบริเวณห่างจากเมืองยาคุตสค์ไปทางทิศตะวันตกเฉียงเหนือ 320 กิโลเมตร

วิลยุย
ตือคือ

**ตือคือ** (, ; ; ) เป็นเมืองในจังหวัดชล็อนสก์ ประเทศโปแลนด์ ในภูมิภาคชล็อนสก์ ตั้งอยู่ห่างจากกาตอวิตแซทางตอนใต้ประมาณ  

ตือคือมีชื่อเสียงในด้านอุตสาหกรรมการผลิตเบียร์และเบียร์ตรา Tyskie ที่ก่อตั้งในคริสต์ศตวรรษที่ 17 เมืองตือคือเติบโตอย่างต่อเนื่องตั้งแต่ ค.ศ. 1950 โดยมีสาเหตุหลักจากผลการวางนโยบายสังคมนิยมช่วงหลังสงครามที่ทำขึ้นเพื่อกระจายประชากรของอัปเปอร์ไซลีเชีย

## ประวัติ
### ศัพทมูลวิทยา
ชื่อเล่น Tychy มาจากศัพท์ภาษาโปแลนด์ว่า *cichy* หมายถึง "เงียบ" หรือ "คงที่". ถึงแม้ว่าชื่อนี้จะดูเหมาะสมเมื่อดูประวัติของตัวเมือง ชื่อนี้กลับดูเหมือนย้อนแย้งเมื่อเทียบกับการเติบโตของเมืองตั้งแต่ ค.ศ. 1950 เป็นต้นมา

## เมืองพี่น้อง
ตือคือเป็นเมืองพี่น้องกับเมืองดังนี้:
* กัสซีโน ประเทศอิตาลี
* Marzahn-Hellersdorf (เบอร์ลิน) ประเทศเยอรมนี
* โอเบอร์เฮาเซิน ประเทศเยอรมนี

## อ้างอิง

## แหล่งข้อมูลอื่น
* Jewish Community in Tychy on Virtual Shtetl

* Makropix.com , 360° interactive view of a square in Old Tychy
* Breakdown Lorry KAMIL, emergency breakdown service

หมวดหมู่:เมืองในจังหวัดชล็อนสก์
สเตรอเมอ

**สเตรอเมอ** (Streymoy) เป็นเกาะที่ใหญ่ที่สุดและมีประชากรมากที่สุดของหมู่เกาะแฟโร ประเทศเดนมาร์ก ตั้งอยู่ในมหาสมุทรแอตแลนติก มีเมืองสำคัญคือเมือง ทอร์สเฮาน์ 

หมวดหมู่:เกาะในประเทศเดนมาร์ก
คาลวิน

:*หน้า แคลวิน เปลี่ยนชื่อมาที่นี่*
**คาลวิน** หรือ **แคลวิน** (Calvin) อาจหมายถึง:
* ฌ็อง กาลแว็ง (John Calvin) นักปฏิรูปศาสนาคริสต์
* ลัทธิคาลวิน (Calvinism) ลัทธิหนึ่งของนิกายโปรเตสแตนต์
* แคลวิน คูลิดจ์ ประธานาธิบดีคนที่ 30 แห่งสหรัฐอเมริกา
* แคลวิน แฮร์ริส นักดนตรี

ระวังสับสนกับเคลวิน
วิลลา ทีวี

**วิลลา ทีวี** (ชื่อเต็ม:Villa TV) (ชื่อย่อ**VTV**) เป็นสถานีโทรทัศน์เอกชนแห่งที่ 2 ของประเทศมัลดีฟส์. ออกอากาศอย่างเป็นทางการครั้งแรก เมื่อเดือน กันยายน พ.ศ.2551 ดำเนินงานโดย บริษัท ไอซ์แลนด์ บรอด์คลาสติ้ง จำกัด (Island Broadcasting Company Pvt Ltd.)

## ภาพทดสอบ
สถานีโทรทัศน์วิลลา ทีวี ออกอากาศในเวลา 13.00 น. - 02.30 น. (ตามเวลาในประเทศไทย) โดยในยุคแรกใช้ภาพทดสอบแบบโลโก้ตั้งแต่ ปี พ.ศ.2551 - 18 พฤษภาคม พ.ศ.2554 ปัจจุบันได้เลิกใช้แล้ว และรูปแบบที่ 2 ได้ใช้ในรูปแบบ Teletext จะมีภาพจากมิวสิควิดีโอเพลง ผังรายการ ตารางการบิน และแถบข้อมูลข่าวทั้งภาษาเดวิฮี และ ภาษาอังกฤษ เริ่มใช้ครั้งแรกในวันที่ 19 พฤษภาคม พ.ศ.2554 เป็นต้นไป เพื่อให้สอดคล้องกับการรับชม

## แหล่งข้อมูล
* เว็บไซต์ช่อง วิลลา ทีวี

หมวดหมู่:สถานีโทรทัศน์ในประเทศมัลดีฟส์
มาสค์ไรเดอร์เดนโอ ไทรโลจี เดอะมูฟวี่

**มาสค์ไรเดอร์เดนโอ ไทรโลจี เดอะมูฟวี่** หรือในชื่อภาษาญี่ปุ่น **คาเมนไรเดอร์ x คาเมนไรเดอร์ x คาเมนไรเดอร์ เดอะมูฟวี่ โจ เดนโอไทรโลจี**  () เป็นภาพยนตร์ไตรภาคของมาสค์ไรเดอร์เดนโอ แบ่งออกเป็น 3 เรื่อง

## ชื่อเรื่อง
; EPISODE RED ประกายแสงของซีโร่นอส (EPISODE RED ゼロのスタートウィンクル)
:ออกฉายเมื่อวันที่ 22 พฤษภาคม ค.ศ. 2010
; EPISODE BLUE นิวเดนโอ กับอิมาจินที่หายไป (EPISODE BLUE 派遣イマジンはNEWトラル)
:ออกฉายเมื่อวันที่ 5 มิถุนายน ค.ศ. 2010
; EPISODE YELLOW สมบัติสุดท้ายของโจรสลัดดิเอนด์ (EPISODE YELLOW お宝DEエンド・パイレーツ)

## เนื้อเรื่อง
;EPISODE RED ประกายแสงของซีโร่นอส
:เดนไลเนอร์เสียการควบคุมไปอย่างกระทันหัน แล้วดูเหมือนว่าคนที่ทำให้รถเสียการควบคุมไปจะเป็นยูโตะ? แต่เมื่อเดเนปเข้ามาอธิบายเหตุการณ์จึงพบว่าทั้งหมดเป็นฝีมือของอิมาจิน ส่วนยูโตะนั้น เพียงแค่ถูกเดเนปลากตัวออกมาให้ไปพบกับไอริ แต่เมื่ออิมาจินมาทำสัญญากับชายคนหนึ่งที่แอบชอบไอริอยู่ มาสค์ไรเดอร์ซีโร่นอสจึงปรากฏกายออกมา....  ความรักของยูโตะกับไอริที่อยู่ในเวลาปัจจุบันจะลงเอยอย่างไรกัน?
;EPISODE BLUE นิวเดนโอ กับอิมาจินที่หายไป
:จู่ๆก็มีอิมาจินตัวร้ายที่คอยขโมยตั๋วเดินทางข้ามกาลเวลาออกอาละวาด แถมมันยังเล่นงานทั้งโมโมทารอส กับ เรียวทาโร่ จนพวกเขาได้รับบาดเจ็บไม่สามารถต่อสู้ได้... ด้วยเหตุนี้โคทาโร่ผู้เป็นหลานของเรียวทาโร่จึงถูกเรียกให้มาช่วยจัดการกับอิมาจินตัวนั้น แต่ทว่าโอเนอร์กลับขอยืมตัวเท็ดดี้ไป ทำให้โคทาโร่ต้องทำงานร่วมกับอิมาจินของเรียวทาโร่แทน... เมื่อนิวเดนโอเสียอิมาจินอันแสนสำคัญไป แล้วเขาจะเอาชนะได้หรือไม่?
;EPISODE YELLOW สมบัติสุดท้ายของโจรสลัดดิเอนด์
:หลังจากจัดการอิมาจินตนหนึ่งได้สำเร็จ มาสค์ไรเดอร์เดนโอก็ถูกชายหนุ่มที่ชื่อว่า ไคโตะ ไดกิ หรือ มาสค์ไรเดอร์ ดิเอนด์ จอมโจรที่ทำการขโมยสมบัติจากทั่วทุกโลกและทุกห้วงเวลาขโมยไรเดอร์พาสไป ในระหว่างที่พยายามชิงมันกลับคืนมา คุโรซากิ เรจิ หรือ มาสค์ไรเดอร์จีเดนโอ ผู้เป็นตำรวจกาลเวลาก็เข้ามาทำการจับกุม ไดกิ รวมถึงพวกโมโมทารอสด้วย แต่ว่าเป้าหมายที่แท้จริงของจอมโจรข้ามห้วงมิติจะมีแค่นี้จริงๆหรือ

## ตัวละครที่ปรากฏ
### EPISODE RED
;คิคุจิ ฮิโรชิ (菊地 宏)
### EPISODE BLUE
### EPISODE YELLOW
;คุโรซากิ เรย์จิ (黒崎レイジ) / มาสค์ไรเดอร์ G เดนโอ
:แสดงโดย ฟูรุคาวะ ยูตะ (古川雄大)
:หนึ่งในสมาชิกของพื้นที่เวลากำลังตำรวจเรียกว่า G Men สามารถเดินทางไปในกาลเวลาในอดีตได้โดยไม่ต้องใช้เดนไลเนอร์ หรือ ซีโร่ไลเนอร์ มีอิมเมจินเทียมอยู่ใน ไรเดอร์พาสของ G เดนโอ อาวุธประจำตัว คือ เดนแกสเซอร์ เช่นเดียวกับ เดนโอ และ นิวเดนโอ จีเดนโอสามารถได้อย่างรวดเร็ว คองแคล่ว โดยมีอิมเมจินเทียมคอยช่วย ภายหลังอิมเมจินเทียมได้หักหลัง เรย์จิ แล้วแยกออกมาแปลงร่างเป็น G เดนโอแล้ว อาลาวาดไปทั่วเมือง
;อีฟ (イブ)

## มาสค์ไรเดอร์ที่ปรากฏ
### มาสค์ไรเดอร์จีเดนโอ

## อ้างอิง

## แหล่งข้อมูลอื่น
*Den-O-3.com - Official website
*''Cho-Den-O Trilogy'' at Toei Company's website

หมวดหมู่:ภาพยนตร์มาสค์ไรเดอร์
หมวดหมู่:มาสค์ไรเดอร์เดนโอ
หมวดหมู่:โทคุซัทสึข้ามฝั่ง
หมวดหมู่:ภาพยนตร์ญี่ปุ่น
ปลาดุก

**ปลาดุก** เป็นสกุลของปลาหนังน้ำจืดในสกุล *Clarias* (/คลา-เรียส/) ในวงศ์ Clariidae โดยคำว่า *Clarias* มาจากภาษากรีกคำว่า *chlaros* หมายถึง "มีชีวิต" มีความหมายถึง การที่ปลาสกุลนี้สามารถใช้ชีวิตอยู่ได้บนบกหรือสภาพที่ขาดน้ำ

มีการแพร่กระจายพันธุ์ในน้ำจืดและน้ำกร่อยตามแหล่งน้ำของทวีปเอเชียและแอฟริกา เป็นปลาไม่มีเกล็ด ลำตัวยาว มีหัวที่แบนและแข็ง มีหนวดยาวแปดนิ้ว มีครีบหลังและครีบก้นยาวเกินครึ่งของความยาวลำตัว จุดเริ่มต้นของครีบหลังอยู่ล้ำหน้าจุดเริ่มต้นของครีบท้อง ครีบหลังไม่มีเงี่ยงแข็ง ไม่มีครีบไขมัน ครีบหางมนกลม ครีบทั้งหมดเป็นอิสระจากกัน สามารถหายใจและครีบคลานบนบกได้เมื่อถึงฤดูแล้ง เป็นปลาวางไข่  เป็นปลากินเนื้อโดยเฉพาะเมื่อตัวโตเต็มที่ชอบกินปลาอื่นที่ตัวเล็กกว่าเป็นอาหาร รวมถึงกินซากพืชและซากสัตว์อีกด้วย

เป็นปลาที่รู้จักกันดีในแง่ของการเป็นปลาเศรษฐกิจ ที่นิยมบริโภคกันโดยเฉพาะในทวีปเอเชีย 

## การจำแนก
[thumbnail|โครงกระดูกของ[ปลาดุกอุย (*C. macrocephalus*)]]
ปัจจุบันนี้พบทั้งหมด 61 ชนิด:

**ที่พบในแอฟริกา**

**ที่พบในเอเชีย**
* *[[Clarias abbreviatus]]* Valenciennes, 1840
* *[[Clarias anfractus]]* Ng, 1999
* *[[Clarias batrachus]]* Linnaeus, 1758 (ปลาดุกด้าน)
* *[[Clarias batu]]* Lim & Ng, 1999 
* *[[Clarias cataractus]]* Fowler, 1939 (ปลาดุกลำพันภูเขา)
* *[[Clarias dayi]]* Hora, 1936
* *[[Clarias fuscus]]* Lacépède, 1803 (ปลาดุกฮ่องกง)
* *[[Clarias gracilentus]]* Ng, Dang & Nguyen, 2011 
* *[[Clarias insolitus]]* Ng, 2003 
* *[[Clarias intermedius]]* Teugels, Sudarto & Pouyaud, 2001 
* *[[Clarias kapuasensis]]* Sudarto, Teugels & Pouyaud, 2003
* *[[Clarias leiacanthus]]* Bleeker, 1851
* *[[Clarias macrocephalus]]* Günther, 1864 (ปลาดุกอุย)
* *[[Clarias magur]]* Hamilton, 1822
* *[[Clarias meladerma]]* Bleeker, 1846 (ปลาดัก)
* *[[Clarias microspilus]]* Ng & Hadiaty, 2011 
* *[[Clarias microstomus]]* Ng, 2001 
* *[[Clarias nebulosus]]* Deraniyagala, 1958
* *[[Clarias nieuhofii]]* Valenciennes, 1840 (ปลาดุกลำพัน)
* *[[Clarias nigricans]]* Ng, 2003 
* *[[Clarias olivaceus]]* Fowler, 1904
* *[[Clarias planiceps]]* Ng, 1999
* *[[Clarias pseudoleiacanthus]]* Sudarto, Teugels & Pouyaud, 2003
* *[[Clarias pseduonieuhofii]]* Sudarto, Teugels & Pouyaud, 2004 
* *[[Clarias serniosus]]* Ng & Kottelat, 2014  
* *[[Clarias sulcatus]]* Ng, 2004

**ฟอสซิล**
* *[[Clarias falconeri]]*&nbsp;† Lydekker, 1886, จากอินเดีย

## อ้างอิง

## แหล่งข้อมูลอื่น

* Fishbase.org
* Clarias จาก A Guide to Common Freshwater Fishes of Singapore
* Checklist of Freshwater Fishes of Thailand 
* การเลี้ยงปลาดุก

ดุก
ดุก
ดุก
รักคุณเท่าฟ้า

[thumb|right|[การบินไทย เจ้าของคำขวัญ รักคุณเท่าฟ้า]]

**รักคุณเท่าฟ้า** เป็นคำขวัญของบริษัท การบินไทย จำกัด (มหาชน) และเป็นชื่อเพลง เพื่อส่งเสริมภาพลักษณ์ ตามคำขวัญดังกล่าว ที่แต่งคำร้องโดย ยืนยง โอภากุล (แอ๊ด คาราบาว) และขับร้องโดย เทียรี่ เมฆวัฒนา ซึ่งเผยแพร่ครั้งแรก เมื่อปี พ.ศ. 2528 

การบินไทยเริ่มใช้คำขวัญ "รักคุณเท่าฟ้า" ตั้งแต่ราวปี พ.ศ. 2521 สำหรับโครงการส่งเสริมภาพลักษณ์และบริการใหม่ ภายใต้หัวข้อรณรงค์ชื่อเดียวกัน โดยขณะนั้น ตราสัญลักษณ์ของการบินไทย เพิ่งเปลี่ยนเป็นรูปดอกจำปี ดังเช่นปัจจุบัน จนกระทั่งปี พ.ศ. 2528 วงดนตรีคาราบาว จัดทำบทเพลงมอบให้การบินไทย ชื่อเดียวกับคำขวัญ เพื่อสนับสนุนการส่งเสริมภาพลักษณ์ดังกล่าว

เพลงดังกล่าว มีที่มาจาก การทัวร์คอนเสิร์ตของวงคาราบาว ร่วมกับเนาวรัตน์ พงษ์ไพบูลย์ ซึ่งเดินทางด้วยสายการบินไทย จากท่าอากาศยานกรุงเทพ (ดอนเมือง) ไปยังนครซีแอตเทิล สหรัฐอเมริกา โดยก่อนการเดินทาง วงคาราบาวแต่งเพลงนี้ขึ้น เพื่อตอบแทนแก่สายการบินไทย ดนตรีที่ใช้เป็นแบบฟังสบาย มีเนื้อหาและท่วงทำนอง ที่ใช้จินตนาการอย่างลึกซึ้ง ทั้งนี้ ไพบูลย์ ศุภวารี เป็นผู้จัดรายการวิทยุคนแรก ซึ่งนำเพลงนี้เผยแพร่สู่ผู้ฟัง และได้รับความนิยม ในเวลาไม่นานนัก จึงทำให้ต่อมาในปี พ.ศ. 2529 คาราบาวนำเพลงนี้ ลงในอัลบั้มรวมเพลงคาราบาว ของตัวเอง ทั้งหมดร่วมกันส่งเสริมให้คำขวัญ "รักคุณเท่าฟ้า" เป็นที่จดจำอย่างแพร่หลายเรื่อยมา

ทั้งนี้ต่อมา ยังมีศิลปินรายอื่น นำเพลงนี้ไปร้องลงในสตูดิโออัลบั้ม ได้แก่ ชัคกี้ ธัญญรัตน์ ในอัลบั้ม ศรัทธา, โคโค่แจ๊ซ, วิยะดา โกมารกุล ณ นคร เป็นต้น 

## ดูเพิ่ม
* การบินไทย
* คาราบาว

## อ้างอิง

หมวดหมู่:เพลงในปี พ.ศ. 2528
ร
ร
ร
ร
ร
ปลาบู่ทราย (สกุล)

**ปลาบู่ทราย** () เป็นสกุลของปลาน้ำจืดและปลาน้ำกร่อย ในวงศ์ปลาบู่ทราย (Eleotridae) ใช้ชื่อสกุลว่า *Oxyeleotris* (/อ็อก-ซี-ลี-โอ-ทริส/)

มีลักษณะสำคัญ คือ มีขอบกระดูกแก้มชิ้นหน้าเรียบ เกล็ดบนลำตัวด้านหน้าเป็นแบบบางเรียบ ส่วนเกล็ดด้านท้ายลำตัวเป็นแบบสาก กระดูกหัวระหว่างลูกนัยน์ตาเรียบ ลำตัวป้อมสั้น จำนวนแถวของเกล็ดบนเส้นข้างลำตัว 60 แถว หรือมากกว่า ฟันในปากแถวนอกมีขนาดใหญ่กว่าแถวใน

พบกระจายพันธุ์ในแหล่งน้ำทั่วไปของทวีปเอเชียจนถึงตอนเหนือของออสเตรเลีย

## ชนิด
* *[[Oxyeleotris altipinna]]* G. R. Allen & Renyaan, 1996
* *[[Oxyeleotris aruensis]]* (M. C. W. Weber, 1911) 
* *[[Oxyeleotris caeca]]* G. R. Allen, 1996
* *[[Oxyeleotris colasi]]* Pouyaud, Kadarusman, Hadiaty, Slembrouck, Lemauk, Kusumah & Keith, 2013
* *[[Oxyeleotris fimbriata]]* (M. C. W. Weber, 1907) 
* *[[Oxyeleotris herwerdenii]]* (M. C. W. Weber, 1910) 
* *[[Oxyeleotris heterodon]]* (M. C. W. Weber, 1907)
* *[[Oxyeleotris lineolata]]* (Steindachner, 1867)
* *[[Oxyeleotris marmorata]]* (Bleeker, 1852) (ปลาบู่ทราย)
* *[[Oxyeleotris nullipora]]* T. R. Roberts, 1978
* *[[Oxyeleotris paucipora]]* T. R. Roberts, 1978 
* *[[Oxyeleotris selheimi]]* (W. J. Macleay, 1884)
* *[[Oxyeleotris siamensis]]* (Günther, 1861)
* *[[Oxyeleotris stagnicola]]* G. R. Allen, Hortle & Renyaan, 2000
* *[[Oxyeleotris urophthalmoides]]* (Bleeker, 1853)
* *[[Oxyeleotris urophthalmus]]* (Bleeker, 1851)
* *[[Oxyeleotris wisselensis]]* G. R. Allen & Boeseman, 1982

## อ้างอิง

## แหล่งข้อมูลอื่น

หมวดหมู่:วงศ์ปลาบู่ทราย
หมวดหมู่:สกุลปลาบู่ทราย
เหตุยิงกันในห้างสรรพสินค้าในอัลเฟินอานเดินไรน์

เมื่อวันที่ 9 เมษายน พ.ศ. 2554 มีผู้ถูกยิงเสียชีวิต 6 คนโดยมือปืนซึ่งเข้าไปในห้างสรรพสินค้าริดเดอร์โฮฟ ในเมืองอัลเฟินอานเดินไรน์ จังหวัดเซาท์ฮอลแลนด์ ประเทศเนเธอร์แลนด์ เมืองซึ่งตั้งอยู่ห่างจากกรุงอัมสเตอร์ดัมไปทางตะวันตกเฉียงใต้ราว 33 กิโลเมตร มือปืนเป็นชายวัย 24 ปี ใช้ปืนไรเฟิลกราดยิงคนเสียชีวิตไปหลายคนก่อนจะยิงตัวตายตาม แต่สื่อบางแห่งรายงานว่ามือปืนใช้อาวุธอื่น จนถึงเวลา 18.30 น. ตามเวลายุโรปกลาง วันที่ 9 เมษายน มีผู้เสียชีวิต 7 คน รวมทั้งมือปืน และมีรายงานว่ามีผู้ได้รับบาดเจ็บอย่างน้อย 16 คน ทำให้เป็นเหตุการณ์ที่มีผู้เสียชีวิตมากที่สุดในเนเธอร์แลนด์นับตั้งแต่เหตุโจมตีพระบรมวงศานุวงศ์เนเธอร์แลนด์เมื่อปี พ.ศ. 2552

## เหตุการณ์
มือปืน ซึ่งพยานกล่าวว่าเป็นคนผิวขาว อายุประมาณ 25 ปี และมีผมบลอนด์หยิก เข้าสู่ห้างสรรพสินค้าริดเดอร์โฮฟ โดยติดอาวุธปืนกึ่งอัตโนมัติ และยิงผู้คนเสียชีวิตไปอย่างน้อยหกคนก่อนจะยิงตัวเองตาย ผู้เดินซื้อของในห้างสรรพสินค้าวิ่งหนีแตกตื่นก่อนที่จะถูกอพยพออกไปและปิดล้อม ในวันเดียวกัน หนึ่งในเหยื่อผู้ได้รับบาดเจ็บทนพิษบาดแผลไม่ไหว ทำให้จำนวนผู้เสียชีวิตทั้งหมดเพิ่มขึ้นเป็นเจ็ดคน มือปืนได้ทิ้งข้อความไว้ในรถโดยระบุว่ามีระเบิดถูกทิ้งไว้ในห้างสรรพสินค้าสามแห่งในเมือง ประชาชนในห้างสรรพสินค้าเหล่านั้นถูกอพยพในภายหลัง เด็กรวมอยู่ในเหยื่อด้วย แต่ล้วนได้รับการบาดเจ็บเพียงเล็กน้อยเท่านั้น

## อ้างอิง

หมวดหมู่:การสังหารหมู่ใน พ.ศ. 2554
หมวดหมู่:ประวัติศาสตร์เนเธอร์แลนด์
สกุลปลาปักเป้าตุ๊กแก

**สกุลปลาปักเป้าตุ๊กแก** เป็นสกุลของปลาน้ำกร่อยและน้ำเค็มจำพวกหนึ่ง ในอันดับปลาปักเป้า วงศ์ปลาปักเป้าฟันสี่ซี่ (Tetraodontidae) ใช้ชื่อสกุลว่า *Chelonodon* (/ซี-ลอน-โอ-ดอน/)

มีลักษณะที่สำคัญทางอนุกรมวิธาน คือ ครีบหลังอยู่ใกล้กับครีบหาง มีก้านครีบแขนง 9-16 ก้าน ครีบก้นมีก้านครีบแขนง 8-15 ก้าน เยื่อจมูกยื่นออกมาเป็นแผ่น ใต้ครีบหลังและโคนหางมีจุดสีดำขนาดใหญ่ 1 จุด

พบทั้งหมด 3 ชนิด ทั้งหมดเป็นปลาน้ำเค็มหมด และเป็นปลาที่ปรับตัวให้อาศัยอยู่ได้ในน้ำจืดและน้ำกร่อยเพียงชนิดเดียวเท่านั้น ได้แก่

**[[Chelonodon laticeps]]*  (Smith, 1948) 
**[[Chelonodon patoca]]*  (Hamilton, 1822) 
**[[Chelonodon pleurospilus]]*  (Regan, 1919)

## อ้างอิง

หมวดหมู่:วงศ์ปลาปักเป้าฟันสี่ซี่
หมวดหมู่:สกุลปลาปักเป้าตุ๊กแก
ศรีจิตรา

**ศรีจิตรา** อาจหมายถึง
* ศรีจิตรา - นามปากกาของจินตนา ภักดีชายแดน
* ศาสตราจารย์แพทย์หญิงท่านผู้หญิงศรีจิตรา บุนนาค - แพทย์หลวง
* โรงเรียนศรีจิตรา - อำเภอลำลูกกา จังหวัดปทุมธานี
สาบนรสิงห์

**สาบนรสิงห์** เป็นนวนิยายประพันธ์โดย จินตนา ปิ่นเฉลียว ในนามปากกา *จินตวีร์ วิวัธน์*..จินตนิยายแห่งเทพ ที่เป็นหนึ่งในตำนาน ถูกนำมาสร้างเป็นละครโทรทัศน์ทางช่อง 5 เมื่อปี 2539 ออกอากาศทุกวันพุธ–พฤหัสบดี เวลา 18:45 น. (เวลามาตรฐานไทย) กำกับโดย จารึก สงวนพงษ์ บทโทรทัศน์โดย อัครกิตติ นำแสดงโดย ยุรนันท์ ภมรมนตรี แสดงเป็น เจ้าสิงหทัย วรการ/นรสิงห์, ชลิตา เฟื่องอารมย์ แสดงเป็น ศุภธิดา/ปดิวรัดา, วรุฒ วรธรรม แสดงเป็น ชิตนนท์ และพาเมล่า เบาว์เด้น แสดงเป็น วิภาวี มีจำนวนทั้งสิ้น 12 ตอน

## นักแสดง
**นักแสดงหลัก**
*ยุรนันท์ ภมรมนตรี..เจ้าสิงหทัย วรการ (นักธุรกิจชาวเนปาล) / นรสิงห์ 
*ชลิตา เฟื่องอารมย์..ศุภธิดา อำไพพจน์ (ดา) (ปัจจุบัน) / ปดิวรดา (อดีต) 
*วรุฒ วรธรรม..ชิตนนท์ (นน) (แฟนศุภธิดา) 
*พาเมล่า เบาว์เด้น..วิภาวี (วิ) (น้องสาวอาจารย์วิทิต/เพื่อนสมัยเด็กปดิวรดา)

**นักแสดงสมทบ**
*ธนายง ว่องตระกูล..สารวัตรคมกฤษณ์ (กฤษณ์) (เพื่อนชิตนนท์/สารวัตรกองปราบปราม) 
*รุจน์ รณภพ..ศ.ศรินทร์ อำไพพจน์ (พ่อศุภธิดา/อดีตอาจารย์มหาวิทยาลัย)
*กษาปณ์ จำปาดิบ..อาจารย์วิทิต (ทิต) (กองโบราณคดี อาจารย์มหาวิทยาลัย) 
*สุธิตา เกตานนท์..นงนุช (นุช) (เพื่อนสมัยมัธยมวิภาวี/บรรณาธิการหนังสือพิมพ์)
*แดนนี่ ศรีภิญโญ..อากรณ์ (กร) (เพื่อนชิตนนท์/ผู้อำนวยการสร้างภาพยนตร์)
*ไปรมา รัชตะ..นังเล็ก (คนรับใช้บ้านศ.ศรินทร์)
*วุฒิ คงคาเขตร..ลุงศร (คนรับใช้บ้านศ.ศรินทร์)
*อัญชลี ไชยศิริ..ป้าอิ่ม (คนรับใช้บ้านศ.ศรินทร์) 
*ปิแอร์ เดอลาลองด์..ดร.ไมเคิล แอนดูว์ (เพื่อนจอห์นนี่)  
*เอทัต สุขโต..ชเวง (นักศึกษา/ลูกศิษย์อาจารย์วิทิต)
*หมี หมัดแม่น..ปางเฮือน (เฮือน) (พ่อนายหารและคำหอม) 
*นราธิป ศรทัตต์..หาร (พี่ชายคำหอม) 
*ม น..น (แม่คำหอม)
*ม น..คำหอม () 

**นักแสดงรับเชิญ**
*ลุคส์ ล็อกแมน..จอห์นนี่ แทรี่ซัน (จอห์น) (เพื่อนดร.ไมเคิล) (1,3,)   
*ผศ.ดร.ชยุต ภวภานันท์กุล..แ (น)
*กรวิชญ์ เดชาติวงศ์ ณ อยุธยา..นายข้าว (ลูกหาบ) (1)

## อ้างอิง

หมวดหมู่:นวนิยาย
หมวดหมู่:ละครโทรทัศน์ไทย 
หมวดหมู่:ละครโทรทัศน์ไทยในปี พ.ศ. 2539
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ไทยในคริสต์ทศวรรษ 1990
โอปคลับเบก

**โอปคลับเบก** () เป็นเทศบาลในมณฑลลิมเบิร์กของประเทศเบลเยียม มีประชากรประมาณ 10,000 คน เมืองที่อยู่รอบ ได้แก่ เฮาต์ฮาเลิน-แฮ็ลค์เตอเรินในทางตะวันตก, เมวเวิน-เครยโตรเดอในทางเหนือ, มาไซก์ทางตะวันออก, อัส และเคงก์ทางใต้ และอยู่ห่างจากฮัสเซิลต์ซึ่งเป็นเมืองหลวงจังหวัดประมาณ 25 กิโลเมตร เขตอุตสาหกรรมของโอปคลับเบกเป็นหนึ่งในเขตอุตสาหกรรมที่ใหญ่ที่สุดในมณฑลลิมเบิร์ก ซึ่งเป็นผลจากการขยายตัวทางเขตอุตสาหกรรมของเคงก์

## แหล่งข้อมูลอื่น

* เว็บไซต์อย่างเป็นทางการของโอปคลับเบก 

หมวดหมู่:เมืองในจังหวัดลิมบืร์ค (ประเทศเบลเยียม)
สกุลซิสทูรา

**สกุลซิสทูรา** () เป็นสกุลของปลาน้ำจืดขนาดเล็ก ในวงศ์ปลาค้อ (Balitoridae) ใช้ชื่อสกุลว่า *Schistura* (/ซิส-ทู-รา/)

เดิมทีปลาในสกุลนี้เคยอยู่รวมอยู่ในสกุล *[[Nemacheilus]]* เป็นปลาที่มีเกล็ดเล็กละเอียด มองด้วยตาเปล่าไม่เห็นต้องใช้แว่นขยาย ครีบหลังมีก้านครีบแขนง 8 ก้าน มีหนวด 3 คู่ ที่จะงอยปาก 2 คู่ และมุมปาก 1 คู่ มีลำตัวยาวและแบนข้าง หัวกลมมน จะงอยปากสั้นทู่ ปากเล็กอยู่ใต้จะงอยปาก ริมฝีปากล่างมีเอ็นคั่นตรงกลาง รูก้นอยู่ใกล้ครีบก้นมากกว่าครีบท้อง ตามีขนาดเล็ก ลำตัวมีลายเป็นปล้อง ๆ สีดำหรือสีน้ำตาล พื้นลำตัวมักมีสีเขียวหรือสีน้ำตาล

มีความยาวโดยเฉลี่ยประมาณ 12 เซนติเมตร มีพฤติกรรมอาศัยอยู่ในแหล่งน้ำลำธารที่น้ำมีอุณหภูมิค่อนข้างเย็นประมาณ 18-26 องศาเซลเซียส เช่น น้ำตกบนภูเขาหรือป่าดิบชื้น หากินในเวลากลางคืน มีพฤติกรรมอยู่รวมเป็นฝูง หากินอาหารจำพวก แมลงน้ำและแทะเล็มตะไคร่น้ำ ปัจจุบันพบแล้วราว 200 ชนิด แต่จำนวนนี้ก็ยังไม่นิ่ง ด้วยการค้นพบใหม่ขึ้นเรื่อย ๆ ทุกปี กระจายพันธุ์ตั้งแต่อินเดียจนถึงเวียดนาม, ตอนใต้ของเทือกเขาหิมาลัย จนถึงมาเลเซียภาคตะวันตก เช่น รัฐปะลิส พบในประเทศไทยราว 30 ชนิด ปัจจุบันสามารถเพาะขยายพันธุ์ได้แล้วด้วยวิธีเลียนแบบธรรมชาติ และนิยมเลี้ยงเป็นปลาสวยงาม

## อ้างอิง

## แหล่งข้อมูลอื่น
*จาก Fishbase.org

หมวดหมู่:วงศ์ปลาค้อ
หมวดหมู่:สกุลซิสทูรา
ศาสนาคริสต์ตะวันตก

**ศาสนาคริสต์ตะวันตก**หมายถึงกลุ่มคริสตจักรโรมันคาทอลิก คริสตจักรแองกลิคัน และคริสตจักรฝ่ายโปรเตสแตนต์ที่มีคุณสมบัติร่วมกันย้อนได้ถึงสมัยกลาง คำนี้ใช้เพื่อเปรียบเทียบให้เห็นความแตกต่างกับศาสนาคริสต์ตะวันออก

ศาสนาคริสต์ตะวันตกส่วนใหญ่แล้วพบได้ในทวีปยุโรปตะวันตก สแกนดิเนเวีย ยุโรปกลาง ยุโรปใต้ บางส่วนของยุโรปตะวันออก แอฟริกาเหนือ อเมริกาเหนือ อเมริกาใต้ และออสเตรเลีย รวมเป็น 90% ของประชาคมชาวคริสต์ทั่วโลก คริสตจักรโรมันคาทอลิกเองมีผู้นับถือมากกว่าครึ่งหนึ่ง
 
## ประวัติ

ถึงแม้ว่าในอดีตมีการขัดแย้งกันอย่างรุนแรงระหว่างคาทอลิกกับโปรเตสแตนต์ แต่ล้วนมีรากเหง้ามาจากกลุ่มประเทศที่ใช้ภาษาละติน มีศูนย์กลางอยู่ที่กรุงโรม ซึ่งตรงข้ามกับฝากตะวันออกที่ใช้ภาษากรีก มีศูนย์กลางอยู่ที่คอนสแตนติโนเปิล ความแตกต่างทางวัฒนธรรม ความเชื่อ และการแข่งขันทางการเมืองนี้เองที่ทำให้เกิดศาสนเภทตะวันออก-ตะวันตก (East-West Schism) ขึ้น จนถึงทุกวันนี้

## ลักษณะของศาสนาคริสต์ตะวันตก
* เชื่อในบาปกำเนิดที่ว่าบาปที่อาดัมได้ทำนั้นส่งผลกระทบต่อมนุษย์ทุกคน คาดว่ามาจากแนวความคิดของนักบุญออกัสตินแห่งฮิปโป
* มีปฏิทินทางศาสนาที่แตกต่างกัน ทั้งวันคริสต์มาสและวันอีสเตอร์  เช่น ขณะที่วันที่ 25 ธันวาคมของฝั่งตะวันตกเป็นวันคริสต์มาส ฝั่งตะวันออกบางกลุ่มใช้วันที่ 7 มกราคมแทน
* เชื่อว่าพระวิญญาณบริสุทธิ์ทรงเนื่องมาจากพระบิดาและพระบุตร (ขณะที่ฝั่งตะวันออกเชื่อว่ามาจากพระบิดาองค์เดียว)

## ดูเพิ่ม
* นิกายในศาสนาคริสต์

## อ้างอิง

## แหล่งข้อมูลอื่น
* ศาสนาคริสต์ตะวันตกในทรรศนะของออร์โธดอกซ์ Orthodox Christian Information Center

หมวดหมู่:นิกายในศาสนาคริสต์
หมวดหมู่:คำศัพท์ศาสนาคริสต์